UV lys - Leverandører, Nyheder og Viden - Altomteknik
UV lys er en effektiv metode til at eliminere problemer med eksempelvis bakterier, virus eller mikroorganismer. Et UV-system af PVC eller rustfrit stål med UV lys udgør en enhed, bestående af et kammer med en indre cylinder af quarts glas med meget høj gennemlysningsgrad. Denne cylinder indeholder en (kortbølge ultraviolet) lampe (rør) som udsender UV lyset.
Leverandører af og viden om UV lys:
Mere viden om UV lys:
Vandet passerer igennem kammeret, hvor det hele tiden bliver belyst af UV lys, som lyser gennem quarts røret. Kortbølge UV lys (ultraviolet lys) eliminerer den genetiske struktur i mikro organismerne. Derfor vil bakterier og virus i vandet, som bliver udsat for UV lyset, blive ødelagt. UV lys er en af de sikreste måder til desinficering af vand, da man ikke anvender kemikalier, kan man ikke overdosere, og det efterlader heller ingen dårlig smag.
Insatech - Atlantium, nyskabende UV teknologi
Har du udfordringer med legionella bakterier, alger eller andre organismer i dit anlæg? Så er dette en skånsom og kosteffektiv løsning til at komme dem til livs uden brug af kemikalier
Insatech har for nyligt tilføjet Atlantium til porteføljen af leverandører. Atlantium styrker vores instrumenteringstilbud til de brancher, der ofte gør brug af vandbehandlig. Sammen med vores andre produkter er det muligt for os i højere grad at levere samlede projektløsninger til vores kunder.
Atlantium og deres UV revolution Atlantium producerer UV løsninger til anlæg, hvor man har interesse i at nedslå vira, bakterier og organisk vækst. Løsningen er udviklet specielt til industri anlæg, der anvender vand fra hav, sø eller å, hvor forekomsten af organiske materialer typisk er høj i det indtagede vand.
Brugen af UV til vandbehandling er ikke ny. Selve opdagelsen stammer fra starten af 1900 tallet. Atlantiums måde at benytte den på adskiller sig dog væsentligt fra den traditionelle metode.
Først og fremmest har de udviklet en UV lyskilde, der anvender mellemtryk, hvilket betyder, at du får mere lyseffekt. Derudover er selve UV røret blevet redesignet, så det er blevet meget kortere, ca. 30-40 cm. Denne ene lyskilde kan nu nemt installeres i mediet på tværs af flowretningen. Selve det modul (rørstykke), som UV lyset leveres med, er foret med kvartsglas. På den vis reflekteres UV strålerne rundt i alle retninger, så man undgår skyggesider.
Kontrol og fjernadgang gør det let og omkostningseffektivt
Til at kontrollere løsningen er der installeret 2 sensorer på UV lampen. Den ene måler lysintensiteten af lampen, og den anden måler lystransmissionen igennem vandet (UVT). UVT giver en indikation af hvor mange partikler, der er i vandet. Hvis UVT’en er på 100%, er der ingen partikler i vandet. Grunden til denne opbygning er, at man kan anvende sensorerne som kontrolmekanisme, der dynamisk skruer op og ned for effekten af lampen, baseret på input fra de to sensorer. Dette kan betyde en markant energibesparelse, da strålingen reflekterer den mængde organisk materiale, der er i vandet.
For at føre kontinuerlig kontrol af UV lyset, er sensorerne hele tiden live. Hvis de også kobles op med en flowmåler kan, controlleren sørge for at, flowmængden afstemmes, og der kan genereres rapporter samt sendes alarmer angående pæreskift. Controlleren giver hele tiden udtryk for, hvor meget energi, flow og UVT, der er til stede i røret. Udover BUS opsætning, kan du også få adgang til systemet via et fjernskrivebord. Kontrol af løsningen er foretaget via 3. parts validering hos U.S. EPA (Environment Protection Agency), som den første i verden.
Anvendelse Mulighederne for anvendelse af denne teknologi er mange
Et par stykker af de mest oplagte er; hvis du f.eks. bruger vand fra naturen (hav, sø eller å) på dit anlæg, eller benytter klor og andre kemikalier til vandrensning, så er dette en teknologi for dig. Desuden kan teknologien også substituere ozon stripning eller membran beskyttelse. Der er altså rig mulighed for at finde en løsning, der passer til dig og en lang række industrielle applikationer.
Fordele ved den nye teknologi
• Lav vedligeholdelse, da udskiftning af pæren kun tager 5 minutter, og man undgår håndteringen af de lange lysstofrør og genen, når de smadrer. Der er desuden kun én pære at skifte.
• En markant energibesparelse pga. den automatiske output-justering baseret på mængden af det organiske materiale.
• Mulighed for at tilgå løsningen digitalt.
• Rapport generering.
• Let ved rengøring, da controlleren gør opmærksom på, hvornår den skal rengøres, hvis belægningen akkumulerer.
• Mulighed for en automatisk rengøringsløsning af det system, der indeholder UV pæren.